**MINISTRIA E INFRASTRUKTURËS DHE ENERGJISË**

**REGJISTRI I KËRKESAVE DHE PËRGJIGJEVE**

**Gusht – Dhjetor 2022**

|  |  |  |  |  |  |  |
| --- | --- | --- | --- | --- | --- | --- |
| **Nr. Rendor** | **Data e kërkesës** | **Objekti i kërkesës** | **Data e përgjigjes** | **Përgjigje** | **Mënyra e përfundimit të kërkesës** | **Tarifa** |
| 01 | 20.08.2022 | Informacion lidhur me projektin e Skavicës | 24.08.2022 | Deleguar KESH | E deleguar | Nuk ka |
| 02 | 20.08.2022 | Informacion për mirëmbatjen e autostradës Milot- Morinë | 11.10.2022 | Bashkëlidhur i është vënë në dipozicion numri mesatar të automjeteve që përdorin aksin Milot – Morinë gjatë 24 orëve si edhe numrin të automjeteve (të ndara sipas kategorive të përcaktuara në kontratë) që kanë përdorur këtë aks gjatë vitit 2021, si dhe është informuar kërkuesis se lidhur me planin e investimeve shoqëria koncesionare “Albanian Highëay Concession” sh.p.k. që nga momenti i lidhjes (hyrjes në fuqi) të kontratës më datë 09 shtator 2017 ka vijuar me realizimin e këtyre investimeve në respektim të afatave kontraktuale të vendosura nga palët. Tashmë vijon punën e realizimit të investimeve si Ura e Re mbi lumin Drin dhe rrethimi i autostradës. | E plotë | Nuk ka |
| 03 | 22.08.2022 | Informacion mbi shpronësimet për interes publik | 29.08.2022 | Deleguar Agjencisë Shtetërore për Shpronësim. | E deleguar | Nuk ka |
| 04 | 24.08.2022 | Informacion mbi mjetet detare në Republikën e Shqipërisë | 29.08.2022 | Deleguar Drejtorisë së Përgjithshme Detare | E deleguar | Nuk ka |
| 05 | 24.08.2022 | Informacion mbi energjinë e rinovueshme në Shqipëri dhe energjinë eloike | 30.08.2022 | Informuar kërkuesi se mund të konsultohet në faqen zyrtare të internetit të Agjencisë Kombëtare të Burimeve Natyrore www.akbn.gov.al ku janë të publikuara të dhëna mbi burimet e rinovueshme në Shqipëri si dhe pranë faqes së Ministrisë së Infrastrukturës dhe Energjisë www.infrastruktura.gov.al është publikuar studimi eolik i cili është bërë publik për të gjithë subjektet e interesuara për zhvillimin e impianteve eolike në Shqipëri.Ministria e Infrastrukturës dhe e Energjisë (MIE) e Republikës së Shqipërisë po zhvillon një proces konkurrues për impiantet për prodhimin e energjisë elektrike nga energjia e erës (eolike) me kapacitet të lartë dhe me vendndodhje në tokë.  MIE fton Ofertuesit Potencialë të identifikojnë dhe të propozojnë vendndodhje të përshtatshme për projektimin, financimin, ndërtimin dhe operimin e një impianti eolik të ri në tokë. Pjesëmarrja në këtë proces konkurrues lejohet vetëm për projekte me një kapacitet minimal prej 10 MW dhe kapacitet maksimal prej 75 MW. Nëpërmjet këtij procesi konkurrues MIE do të përzgjedhë Projekte më një kapacitet të përgjithshëm prej 100 MW të cilët do të përfitojnë masat mbështetëse. | E plotë | Nuk ka |
| 06 | 24.08.2022 | Informacion në lidhje me Proceverbalet e mbajtura gjatë realizimit të Konsultave me Publikun, për dhënien e lejeve minerare të shfrytëzimit të subjekteve "MAXI" sh.p.k, "VLORA STONE" sh.p.k, "SPA VENUS" sh.p.k dhe "DKS Group" sh.p.k, në territorin e Bashkisë Himarë | 19.09.2022 | Informuar se, bazuar në Ligjin Nr. 10 304, datë 15.7.2010 "Për sektorin minerar në Republikën e Shqipërisë", i ndryshuar, Ministria e Infrastrukturës dhe Energjisë nuk ka detyrim të realizojë Konsulta me Publikun për qëllim dhënien e lejeve minerare. | E plotë | Nuk ka |
| 07 | 25.08.2022 | Kërkon të informohet mbi ndërtimin e Hekurudhës Tiranë – Durrës. | 01.09.2022 | Deleguar Hekurudhës Shqiptare | E deleguar | Nuk ka |
| 08 | 30.08.2022 | Informacion për projektin e portit të ri dhe kontratën e lidhur me Emmar Group. | 06.09.2022 | Deleguar Autoritetit Portual Durrës dhe ASDC. | E deleguar | Nuk ka |
| 09 | 06.09.2022 | Informacion për projektin "Ndertim Rruge, Unazë" (ish kundra ajrori) | 06.09.2022 | Deleguar Agjencisë Shtetërore për Shpronësim. | E deleguar | Nuk ka |
| 10 | 13.09.2022 | Informacion mbi numrin e punëmarrësve të cilët kanë përfunduar marrëdhëniet e punës për shkak të zgjidhjes së kontratës së punës për periudhën 2017-2022. | 19.09.2022 | Informuar kërkuesi se, në Ministrinë e Infrastrukturës dhe Energjisë, për periudhën 2017-2022, nuk ka asnjë punonjës që ka përfunduar marrëdhënien e punës për shkak të zgjidhjes së kontratës së punës. | E plotë | Nuk ka |
| 11 | 13.09.2022 | Informacion mbi procesine rindërtimit. | 16.09.2022 | Procesi i rindërtimit është një proces i integruar zhvillimi i përbërë nga disa programe, në funksion të përmirësimit të kushteve të jetesës dhe të shëndetit pas shpalljes së gjendjes së fatkeqësisë natyrore, dhe përbëhet nga disa programe dhe nënprograme :   1. **Programi i zhvillimit të objekteve të reja** 2. **Programi i ndërtimit të infrastrukturës publike dhe të infrastrukturës kritike** 3. **Programi i krijimit të fondit të banesave** 4. **Programi i granteve të rindërtimit** 5. **Programi i masave të rimëkëmbjes sociale dhe ekonomike**   Fondet e angazhuara në kuadrin e procesit të rindërtimit janë ndarë në:   * Fonde nga Buxheti i Shtetit * Fonde të angazhuara nëpërmjet marrëveshjeve ose të derdhura CASH në Bankën e Shqipërisë dhe Banka të nivelit të dytë * Fonde të administruara nga donatorët ose strukturat e përcaktuara prej tyre   Donacionet janë mundësuar nga Fondi Abu Dabi, Republika Turqisë, Agjecia Austriake e Zhvillimit,  Elvis Naçi, Republika e Greqisë, etj | E plotë | Nuk ka |
| 12 | 23.09.2022 | Kopje të plotë të Studimit të Fizibilitetit i dorëzuar nga Shoqëria “Seed Consulting”, për "Hartimin e studimit të fizibilitetit për një aeroport në jug të vendit" | 02.12.2022 | “Studimi i fizibilitetit të një aeroporti në jug të vendit”, i përgatitur dhe i dorëzuar nga shoqëria SEED Consulting është një studim i cili ka si qëllim shqyrtimin e  mundësive për ndërtimin e një aeroporti në zonën  jugore të Shqipërisë. Ky studim është i gjerë dhe përban në vetvete alternativat për tre zona të përzgjedhura, për të ndërtuar aeroport në përputhje me ligjet, standartet dhe rregulloret kombëtare dhe ndërkombëtare në fuqi. Aktualisht, nga MIE u shpall procedura  konkuruese vetëm  për njërën nga këto zona dhe në qershor të vitit 2021, u lidh kontrata midis MIE dhe bashkimit të operatorëve “Mabco Contruction SA of Matebex & YDA Insaat Ve Ticaret Anonim Sirketi & 2A Group sh.p.k”, *për projektimin, ndërtimin, operimin, mirëmbajtjen dhe transferimin e Aeroportit Ndërkombëtar të Vlorës*.Për sa më sipër, bashkëlidhur po ju vendosim linkun në të cilin e aksesoni studimin e fizibilitetit, që ka shërbyer për këtë aeroport, të publikuar në faqen zyrtare të Ministrisë së Infrastrukturës dhe Energjisë si dhe Agjencisë së Prokurimit Publik.  https://www.infrastruktura.gov.al/wp-content/uploads/2019/12/AL-STUDIM-FIZIBILITETI-VIA.pdf | E plotë | Nuk ka |
| 13 | 25.09.2022 | Informacion mbi Vendimin nr. 589, datë 7.9.2022, të Këshillit të Ministrave “Për rregullat dhe procedurat për konfiskimin për interes publik të objekteve të ndërtuara pa leje, për qëllim fitimi” | 18.10.2022 | Informuar kërkuesi se, bazuar në Vendimin nr. 589, datë 7.9.2022, të Këshillit të Ministrave “Për rregullat dhe procedurat për konfiskimin për interes publik të objekteve të ndërtuara pa leje, për qëllim fitimi”(Vendimi nr. 589/2022), si dhe në ligjin nr.107/2014, “Për planifikimin dhe zhvillimin e territorit”, të ndryshuar, sqarojmë se, subjektet që preken, **janë të gjitha ato që kanë kryer apo mund të kryejnë në të ardhmen punime apo ndërtime pa leje, për qëllim fitimi,** të cilat do të konstatohen nga institucionet përgjegjëse.  Institucionet përgjegjëse sipas Vendimit nr. 589/2022 për procedurën e konfiskimit, ndër të tjera janë, IKMT, IMT dhe KKT. | E plotë | Nuk ka |
| 14 | 05.10.2022 | Kopje të Memorandumit të mirëkuptimit për Bashkëpunimin në lidhje me projektin e HEC Skavicë. | 20.10.2022 | Bashkëlidhur i është vënë në dispozicion, Memorandumi i mirëkuptimit për Bashkëpunimin në lidhje me projektin e HEC Skavicë, të datës 3 Tetor 2020, lidhur ndërmjet Ministrisë së Infrastrukturës dhe Energjisë dhe shoqërisë Bechtel International Inc. | E plotë | Nuk ka |
| 15 | 05.10.2022 | Informacion mbi marrwveshjen me Jones Group, për sigurinë kibernetike | 02.11.2022 | Informuar kërkuesi se, në zbatim të ligjit nr.2/2017, “Për Sigurinë Kibernetike” me qëllim forcimin e sigurisë kibernetike në Shqipëri, sigurimin e informacionit dhe kapacitetet mbrojtëse të Qeverisë Shqiptare dhe institucioneve të saj është miratuar Memorandumi i Mirëkuptimit, ndërmjet Këshillit të Ministrave të Republikës së Shqipërisë dhe grupit Jones International mbi forcimin e infrastrukturës kibernitike për Shqipërinë, me VKM e datës 11.01.2022. Qëllimet e këtij memorandumi mirëkuptimi (MM) janë forcimi i pozicionit të sigurisë kibernetike që i përkasin njësive qeveritare civile, sigurimit të informacionit dhe aftësive të mbrojtjes së qeverisë shqiptare e të agjencive të saj, zgjerimi dhe rritja e burimeve dhe e trajnimeve shqiptare të sigurisë kibernetike, si dhe promovimi i bashkëpunimit teknologjik në fushat me interes për qeverinë shqiptare, në përputhje me legjislacionin shqiptar dhe praktikat më të mira të SHBA-ve.  Kompania e sigurisë kibernetike “Jones group international” do të ofrojë ekspertizën e saj në Shqipëri, për të gjitha sistemet elektronike për të mbrojtur databazat me te dhënat e qytetarëve. | E plotë | Nuk ka |
| 16 | 05.10.2022 | Informacion për autobuzat interurbanë. | 14.10.2022 | Deleguar DPSHTRR. | E deleguar | Nuk ka |
| 17 | 06.10.2022 | Informacion për riforcimin e pallatit 1047, Durrës | 27.10.2022 | Me Vendimin nr. 519, datë 29.7.2022 “Për disa shtesa në vendimin nr. 111, datë 2.3.2022, të këshillit të ministrave, “Për përcaktimin e fushës së përgjegjësisë shtetërore të ministrisë së infrastrukturës dhe energjisë”, Ministria e Infrastrukturës dhe Energjisë është përcaktuar përgjegjëse për hartimin dhe ndjekjen e zbatimit të masave për eliminimin e pasojave dhe rindërtimin e objekteve të dëmtuara e të shkatërruara nga fatkeqësia natyrore, tërmeti i datës 26.11.2019.” Për sa më sipër, MIE është në proces, në bashkëpunim me Njësitë e Qeverisjes Vendore si dhe me aktorë të tjerë të përfshirë në procesin e rindërtimit, të shqyrtimit dhe vlerësimit të gjendjes aktuale, ecurisë së projekteve të rindërtimit, me qëllim dhënien e një zgjidhje, për përshpejtimin dhe përfundimin e këtij procesi. | E plotë | Nuk ka |
| 18 | 10.10.2022 | Informacion mbi ndërtimin e hidrocentraleve të vogla. | 27.10.2022 | Deleguar OSSHEE | E deleguar | Nuk ka |
| 19 | 12.10.2022 | Kërkon të informohet nëse MIE ka një drejtori IT | 02.11.2022 | Aktualisht, në organikën dhe strukturën e Ministrisë së Infrastrukturës dhe Energjisë nuk ka Drejtori IT-je. Në zbatim të Vendimit të Këshillit të Ministrave Nr. 673, date 22.11.2017 “Per riorganizimin e Agjencise Kombetare te Shoqerise se Informacionit”, strukturat TIK kane kaluar në varësi të Agjencise Kombetare te Shoqerisë së Informacionit, së bashku me sistemet dhe infrastrukturën TIK. | E plotë | Nuk ka |
| 20 | 20.10.2022 | Kopje të relacioneve të VKM-ve të miratuara gjatë 3 mujorit të dytë , me propozim të MIE. | 24.10.2022 | Në përputhje me nenet 24 dhe 25 të ligjit nr. 9000, datë 30.1.2003, “Për organizimin dhe funksionimin e Këshillit të Ministrave’’, ministritë e linjës hartojnë relacionin shpjegues për projektaktin, i cili ndër të tjera përmban shpjegimin për marrjen ose jo parasysh të vërejtjeve dhe të mendimeve të ministrive ose të institucioneve të tjera të interesuara.Sipas nenit 16, të ligjit nr. 9000/2003, gjatë mbledhjes së Këshillit të Ministrave, ministrat kanë të drejtë të shfaqin mendimin e tyre mbi projektaktet që janë dërguar paraprakisht për mendim, sipas nenit 24 të ligjit. Më tej, pika 62 e vendimit të Këshillit të Ministrave nr. 584/2003, “Për miratimin e rregullores së Këshillit të Ministrave”, i ndryshuar , parashikon se: ‘Drejtuesi i mbledhjes paraqet thelbin e projektaktit, i kërkon ministrit propozues, nëse ka komente lidhur me propozimin e tij dhe më pas fton anëtarët e tjerë të Këshillit të Ministrave për të shprehur mendimin e tyre’’.Sipas nenit 17, të ligjit 9000/2003, çdo anëtar i Këshillit të Ministrave është i detyruar të respektojë vendimet e marra në mbledhjet e Këshillit të Ministrave dhe çdo vlerësim, debat apo raportim duhet të mbetet konfidenciale. Rrjedhimisht, ky detyrim, i lexuar bashkërisht me kufizimet e përcaktuara nga neni 17 i ligji 119/2014 “Për të Drejtën e Informimit’’, na përjashton nga detyrimi për t’ju vendosur në dispozicion relacionet që keni kërkuar. | E kufizuar | Nuk ka |
| 21 | 20.10.2022 | Informacion për shpenzimet në zonën e Porto Romanos në Durrës | 21.10.2022 | Deleguar Agjencisë Shtetërore për Shpronësim. | E plotë | Nuk ka |
| 22 | 27.10.2022 | Informacion mbi sipërfaqet e zëna nga ndërtimi i veprave të infrastrukturës publike. | 08.11.2022 | Deleguar Agjencisë Shtetërore për Shpronësim. | E deleguar | Nuk ka |
| 23 | 28.10.2022 | Informacion lidhur me instalimin e impianteve fotovoltaike deri në 2 MW | 08.11.2022 | Ministria e Infrastrukturës dhe Energjisë, synon realizimin e objektivave kombëtare për diversifikimin dhe rritjen e prodhimit të energjisë elektrike nga burimet e rinovueshme të energjisë në Shqipëri.Në këtë kuadër janë miratuar një sërë aktesh ligjore, nënligjore dhe rregullatorë për nxitjen e ndërtimit dhe prodhimit të energjisë nga burimet e rinovueshme të energjisë, dhe ndërtimin e kapaciteteve të reja gjeneruese të energjisë, si më poshtë:  - Ligji 43/2015 “Për sektorin e energjisë elektrike” i ndryshuar;  - Ligji Nr. 7/2017 datë 02.02.2017 “Për nxitjen e prodhimit të energjisë nga burimet e rinovueshme”;  - VKM Nr. 822, datë 07.10.2015 “Për miratimin e rregullave dhe procedurave të ndërtimit të kapaciteteve të reja prodhuese të energjisë elektrike, që nuk janë objekt konçesioni”, e ndryshuar..  Qëllimi i këtyre rregullave është të përcaktojnë procedurat dhe dokumentacionin e nevojshëm për aplikimin, vlerësimin dhe dhënien e së drejtës për ndërtimin e një burimi të ri gjenerues të energjisë elektrike, që nuk është objekt koncesioni | E plotë | Nuk ka |
| 24 | 07.11.2022 | Informacion mbi subvensionimin për operatorët e transportit urban | 18.11.2022 | Mbi subvensionimin për operatorët e transportit urban, ju informojmë se bazuar në:  Ligjin nr. 9374, datë 21.4.2005 “Për ndihmën shtetërore", i ndryshuar me ligjin nr. 10183, datë 29.10.2009;  Kreun III/ 3 të Vendimit të Këshillit të Ministrave nr. 225, datë 13.4. 2022 “Për përcaktimin e procedurave, të dokumentacionit dhe të masës së kompensimit për shoqëritë e linjave të transportit qytetase, rrethqytetase dhe ndërqytetëse, pjesë e paketës antikrizë”;  Udhëzimin nr. 9, date 20.03.2018 “Për Procedurat Standarde të Zbatimit të Buxhetit" neni 87 dhe 88 i tij.  Institucioni përgjegjës për subvencionimin për operatorët e transportit urban është Ministria e Financave dhe Ekonomisë.  Bashkëlidhur, i është vendosur në dispozicion VKM nr. 225, datë 13.4. 2022 “Për përcaktimin e procedurave, të dokumentacionit dhe të masës së kompensimit për shoqëritë e linjave të transportit qytetase, rrethqytetase dhe ndërqytetëse, pjesë e paketës antikrizë”. | E plotë | Nuk ka |
| 25 | 08.11.2022 | Informacion, mbi procedurat e sigurimeve të ndryshme që ka kryer Ministria e Infrastrukturës dhe Energjisë | 24.11.2022 | Ministria e Infrastrukturës dhe Energjisë çdo vit kryen procedura prokurimi me objekt “Sigurim i detyrueshëm TPL dhe kasko” për automjet në pronësi apo në përdorim të saj. Procedurat me këtë objekt janë kryer sipas ligjit nr.162, datë 23.12.2020 “Për prokurimin publik”, dhe Vendimit nr.285, datë 19.05.2021 të Këshillit të Ministrave “Për miratimin e rregullave të prokurimit publik”, i ndryshuar. (procedura të publikuar në APP). | E plotë | Nuk ka |
| 26 | 11.11.2022 | Informacion mbi numrin e ndërtimeve pa leje dhe konfiskimet në zbatim të VKM-së nr. 589, datë 7.9.2022, “Për rregullat dhe procedurat për konfiskimin për interes publik të objekteve të ndërtuara pa leje, për qëllim fitimi” | 28.12.2022 | Deleguar sekretariatit të KKT. | E deleguar | Nuk ka |
| 27 | 17.11.2022 | Kërkon të informohet nëse ka plan rindërtimi në rrugën Myslym Keta në Tiranë. | 21.12.2022 | Deleguar Bashkisë Tiranë. | E deleguar | Nuk ka |
| 28 | 30.11.2022 | Informacion mbi projektin e portit të ri në zonën e Porto Romanos. | 09.12.2022 | Deleguar Autoritetit Portual Durrës | E deleguar | Nuk ka |
| 29 | 20.12.2022 | Kopje të marrëveshjes e nënshkruar për koncesionin e energjisë së rinovueshme për parkun fotovoltaik me kompaninë “Voltalia” | 30.12.2022 | Referuar “Marrëveshjes për zhvillimin e projektit” lidhur ndërmjet Ministrisë së Infrastrukturës dhe Energjisë dhe Shoqërisë “Voltalia” SA, Nenit 22 “Konfidencialiteti dhe publiciteti”, pika 22.1. përcakton si vijon: “Në zbatim të përjashtimeve të parashikuara në Nenet 22.2 dhe 22.3, nga data e nënshkrimit deri në përfundimin apo zgjidhjen e kësaj marrëveshjeje ose brenda një periudhe një vjeçare pas përfundimit apo zgjidhjes së kësaj marrëveshjeje, asnjë nga Palët nuk nxjerr apo lejon që oficerët, punonjësit, agjentet apo kontraktorët e saj të zbulojnë përmbajtjen e kësaj Marrëveshjeje ose çdo informacion konfidencial tregtar lidhur me negociatat rreth kësaj marrëveshjeje të cilat mund t’i jenë bërë të njohura palës gjatë zhvillimit të negociatave të tilla apo lidhur me veprimet, kontratat, marrëveshjet tregtare apo financiare ose çështje të palës tjetër, pa marrë pëlqimin e palës tjetër”.  Gjithashtu, mbështëtur në nenin 17, pika 3 “E drejta e informimit kufizohet, nëse është e domosdoshme, proporcionale dhe në qoftë se përhapja e informacionit do të shkelte sekretin profesional të garantuar nga ligji”, të Ligjit Nr. 119/2014 “Për të drejtën e informimit”, dokumenti i kërkuar nuk mund te jepet pasi për Ministrinë e Infrastrukturës dhe Energjisë do të konsiderohej shkelje e termave të marrëveshjes së sipërcituar.  Lidhur me pikën e dytë të kërkesës, bashkëlidhur po ju vendosim në dispozicion, njoftimin e ofertuesit të përzgjedhur, shoqërisë Voltalia, e datës 29.03.2021. | E kufizuar | Nuk ka |